CELEX: 32011D0843
Language: et
Date: 2011-12-13 00:00:00
Title: 2011/843/EL: Komisjoni rakendusotsus, 13. detsember 2011 , Hispaania Kuningriigi riiklikule programmile kalandussektori andmete kogumiseks, haldamiseks ja kasutamiseks 2011. aastal antava Euroopa Liidu rahalise toetuse kohta (teatavaks tehtud numbri K(2011) 9318 all)

16.12.2011   
            
            
               ET
            
            
               Euroopa Liidu Teataja
            
            
               L 334/29
            
         KOMISJONI RAKENDUSOTSUS,
   13. detsember 2011,
   Hispaania Kuningriigi riiklikule programmile kalandussektori andmete kogumiseks, haldamiseks ja kasutamiseks 2011. aastal antava Euroopa Liidu rahalise toetuse kohta
   (teatavaks tehtud numbri K(2011) 9318 all)
   (Ainult hispaaniakeelne tekst on autentne)
   (2011/843/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. mai 2006. aasta määrust (EÜ) nr 861/2006, millega kehtestatakse ühenduse finantsmeetmed ühise kalanduspoliitika rakendamiseks ja mereõiguse valdkonnas, (1) eriti selle artikli 24 lõiget 1,
   ning arvestades järgmist:
   
               (1)
            
            
               Määruses (EÜ) nr 861/2006 on sätestatud tingimused, mille alusel liikmesriigid võivad saada Euroopa Liidu toetust andmete kogumise ja haldamise riiklike programmidega seotud kulude katmiseks.
            
         
               (2)
            
            
               Kõnealused programmid tuleb koostada vastavalt nõukogu 25. veebruari 2008. aasta määrusele (EÜ) nr 199/2008 kalandussektori andmete kogumist, haldamist ja kasutamist käsitleva ühenduse raamistiku loomise ning ühise kalanduspoliitikaga seotud teadusliku nõustamise toetamise kohta (2) ning komisjoni 14. juuli 2008. aasta määrusele (EÜ) nr 665/2008, millega kehtestatakse nõukogu määruse (EÜ) nr 199/2008 üksikasjalikud rakenduseeskirjad (3).
            
         
               (3)
            
            
               Hispaania Kuningriik on esitanud oma 2011.–2013. aasta riikliku programmi vastavalt määruse (EÜ) nr 199/2008 artikli 4 lõigetele 4 ja 5. Kõnealune programm kiideti heaks 2011. aastal kooskõlas määruse (EÜ) nr 199/2008 artikli 6 lõikega 3.
            
         
               (4)
            
            
               Kõnealune liikmesriik on esitanud ajavahemikku 2011–2013 hõlmavad aastaeelarve prognoosid vastavalt komisjoni 3. novembri 2008. aasta määruse (EÜ) nr 1078/2008 (millega kehtestatakse nõukogu määruse (EÜ) nr 861/2006 üksikasjalikud rakenduseeskirjad seoses liikmesriikide kantud kuludega kalanduse lähteandmete kogumisel ja haldamisel) (4) artiklile 2. Komisjon hindas liikmesriigi aastaeelarvete prognoose vastavalt määruse (EÜ) nr 1078/2008 artiklile 4, võttes arvesse heakskiidetud riiklikku programmi.
            
         
               (5)
            
            
               Määruse (EÜ) nr 1078/2008 artiklis 5 on sätestatud, et komisjon kiidab aastaeelarve prognoosi heaks ja otsustab igale riiklikule programmile iga-aastase Euroopa Liidu rahalise toetuse andmise määruse (EÜ) nr 861/2006 artiklis 24 sätestatud korra kohaselt ning määruse (EÜ) nr 1078/2008 artiklis 4 osutatud aastaeelarve prognooside hindamise tulemuste põhjal.
            
         
               (6)
            
            
               Määruse (EÜ) nr 861/2006 artikli 24 lõike 3 punktis b on sätestatud, et komisjoni otsusega määratakse kindlaks rahalise toetuse määr. Kõnealuse määruse artiklis 16 on sätestatud, et Euroopa Liidu finantsmeetmed lähteandmete kogumise valdkonnas ei tohi ületada 50 % liikmesriigi kuludest, mis tekivad seoses kalandussektori andmete kogumise, haldamise ja kasutamise programmi elluviimisega.
            
         
               (7)
            
            
               Käesolev otsus kujutab endast rahastamisotsust nõukogu 25. juuni 2002. aasta määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) (5) artikli 75 lõike 2 tähenduses.
            
         
               (8)
            
            
               Käesoleva otsusega ettenähtud meetmed on kooskõlas kalanduse ja vesiviljeluse korralduskomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Hispaania Kuningriigile kalandussektori andmete kogumiseks, haldamiseks ja kasutamiseks 2011. aastal antava Euroopa Liidu rahalise toetuse maksimaalne üldsumma ja Euroopa Liidu rahalise toetuse määr on kehtestatud lisas.
   Artikkel 2
   Käesolev otsus on adresseeritud Hispaania Kuningriigile.
   
      Brüssel, 13. detsember 2011
      
         
            Komisjoni nimel
         
         
            komisjoni liige
         
         Maria DAMANAKI
      
   
   
      (1)  ELT L 160, 14.6.2006, lk 1.
   
      (2)  ELT L 60, 5.3.2008, lk 1.
   
      (3)  ELT L 186, 15.7.2008, lk 3.
   
      (4)  ELT L 295, 4.11.2008, lk 24.
   
      (5)  EÜT L 248, 16.9.2002, lk 1.
   
      LISA
      
         RIIKLIK PROGRAMM 2011–2013
      
      
         ABIKÕLBLIKUD KULUD JA ELI MAKSIMAALNE TOETUS 2011. AASTAL
      
      
                  (eurodes)
               
            
                  Liikmesriik
               
               
                  Abikõlblikud kulud
               
               
                  ELi maksimaalne toetus
                  (määr 50 %)
               
            
                  HISPAANIA KUNINGRIIK
               
               
                  16 043 361,16
               
               
                  8 021 680,58
               
            
                  KOKKU
               
               
                  16 043 361,16
               
               
                  8 021 680,58